அரிஃபா ஜான்

ஆரிஃபா ஜான் (Arifa Jan) (பிறப்பு 1987கள்) இந்தியாவின்  காஷ்மீரின் ஸ்ரீநகரைச் சேர்ந்த கம்பளி தயாரிப்பதற்கான ஆர்வலர் ஆவார். இவருக்கு 2020 சனவரி 8 அன்று நாரி சக்தி விருது வழங்கப்பட்டது.

வாழ்க்கை 
இவர் 1987களில் பிறந்தார். நாம்தா என்று அழைக்கப்படும் கம்பளி தயாரிக்கும் காஷ்மீர் கலையை புதுப்பிப்பதில் இவர் அறியப்படுகிறார்.  ஸ்ரீநகரின் கைவினை மேம்பாட்டு நிறுவனத்தில் பட்டம் பெற்ற இவர், நாம்தா ஜவுளி சார்ந்த திட்டத்தில் ஈடுபட்ட்டுள்ளார்.  11ஆம் நூற்றாண்டிலிருந்து நாம்தா விரிப்புகள் செய்யப்பட்டு வருகின்றன. அவை நெய்யப்படுவதில்லை. ஆனால் கைகளால் உருவாக்கப்படுகின்றன. கம்பளி இழைகளின் அடுக்குகள் ஒன்றாக சேர்த்து பின்னர் பிரகாசமாக பூத்தையல் முறையில் செய்யப்படுகின்றன. ஸ்ரீநகரின் பழைய பகுதிகள் இதற்கு பெயர் பெற்றவை.

பணி 
அவர் 25 பணியாளர்களைக் கொண்டு  மூன்று உற்பத்தி செய்யும் மையங்களை உருவாக்கியுள்ளார். மேலும் 100 பெண்களுக்கு இந்த விரிப்புகளை தயாரிக்க பயிற்சி அளிக்கப்பட்டுள்ளது. ஸ்ரீநகரின் பழைய பகுதியில் செகிதாஃபர் என்ற இடத்தில் முதலில் ஒரு உற்பத்தி மையம் அமைக்கப்பட்டது. பின்னர் ஸ்ரீநகர், நூர்பாக் மற்றும் நாவா கடல் ஆகிய இரண்டு பகுதிகளிலும் இதே போன்ற அமைப்புகளை உருவாக்கினார். 

2020 ஆம் ஆண்டில் சர்வதேச மகளிர் தினத்தன்று இவர் இந்தியப் பிரதமரின் டுவிட்டர் கணக்கில் இவர் இடம் பெற்றார்.  அன்றைய தினம் இவரது பெயரில் "அற்புதமான ஏழு" என்று பிரதமர் டுவிட் செய்த ஏழு பேர்களில் இவரும் ஒருவர்.  குடியரசுத் தலைவர் ராம் நாத் கோவிந்த் இவருக்கு நாரி சக்தி விருது விருதை வழங்கியபோது இவரது பணி அங்கீகரிக்கப்பட்டது. புது தில்லியில் நடந்த சர்வதேச மகளிர் தினத்தன்று இந்த விருதுகள் வழங்கப்பட்டன.

மேற்கோள்கள் 

வாழும் நபர்கள்
1987 பிறப்புகள்
நாரி சக்தி விருது பெற்றவர்கள்